tartuNLP/wikipedia-smugri-20251201 huggingface dataset:
Lincolnin piirikunta (Louisiana)

Lincolnin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 46 742 vuonna 2019. Piirikunnan hallintokeskus on Rustonin kaupunki. Piirikunta on perustettu vuonna 1873.
Ogwashi Ukwu

Ogwashi Ukwu on kaupunki Deltan osavaltion igbokansan asuttamassa osassa Nigeriassa. Sen nimestä käytetään myös harvinaisempaa rinnakkaismuotoa Ogwashi Uku. Kaupunki sijaitsee osavaltion pääkaupungin Asaban länsipuolella ja toimii Aniocha South ‑nimisen paikallishallintoalueen pääkaupunkina. Sen väkiluku on nopeasti kasvanut yli 50 000:een.
Kaupunki koostuu yhdeksästä kylästä, jotka ovat Ikelike, Umu Dei, Azungwu, Agidiase, Agidiehe, Ogbe Akwu, Ishekpe, Ogbe Onicha ja Ogbe Ani.
Cinamon

Cinamon on vuonna 2005 Virossa perustettu elokuvayhtiö, jolla on teattereita Baltian maissa. Yrityksen pääkonttori sijaitsee Tallinnassa. Ensimmäinen Cinamon-teatteri avattiin Liettuan Kaunasissa loppuvuodesta 2005.
Elokuvateatterit.
Cinamonilla on kaikkiaan viisi elokuvateatteria.
Teatterit Suomessa.
Suomessa ensimmäinen ketjun teatteri perustettiin Kalasataman kauppakeskus Rediin syksyllä 2018. Redin toimipisteessä elokuvasaleja oli viisi, suurimmassa 220 ja muissa 120 paikkaa kussakin, eli yhteensä 700 paikkaa. Syksyllä 2019 Cinamon avasi kuuden salin teatterin Pasilan kauppakeskus Triplaan. 
Kesällä 2021 Cinamon ilmoitti lopettavansa toiminnan Triplassa, ja sen tilalle avattiin Bio Rex -teatteri. Tammikuussa 2022 Cinamon kertoi lopettavansa myös Redin elokuvateatterinsa toiminnan ja näin ollen väistyvän Suomesta. Syyksi liiketoiminnan lopettamiseen ilmoitettiin koronarajoitusten aiheuttamat talousvaikeudet. Kuten Triplassa, myös Redissä elokuvateatteritoimijaksi vaihtui Bio Rex.
Germaniumtetrafluoridi

Germaniumtetrafluoridi (GeF4) on germaniumin ja fluorin muodostama epäorgaaninen molekyyliyhdiste. Yhdistettä voidaan käyttää elektroniikan komponenttien valmistuksessa.
Ominaisuudet, valmistus ja käyttö.
Huoneenlämpötilassa germaniumtetrafluoridi on väritöntä kaasua. Se sublimoituu eli muuttuu suoraan kiinteästä kaasuksi -36,6 °C:n lämpötilassa. Yhdisteestä tunnetaan myös trihydraatti (GeF4·3H2O), joka on väritöntä kiteistä ainetta. Aine on myrkyllistä ja sillä on valkosipulinkaltainen haju. Germaniumtetrafluoridi reagoi veden kanssa ja muodostaa ilmankosteuden vaikutuksesta vetyfluoridihuuruja. Germaniumtetrafluoridi on Lewis-happo ja reagoi esimerkiksi fluoridien kanssa muodostaen heksafluorogermanaatti-ionin ([GeF6]2-).
Germaniumtetrafluoridia voidaan valmistaa fluoraamalla metallista germaniumia tai germaniumdioksidin ja fluoraavan reagenssin kuten fluorin tai uraaniheksafluoridin välisellä reaktiolla. Tyypillinen tapa valmistaa yhdistettä on myös kuumentamalla bariumheksafluorogermanaattia.
Ge + 2 F2 → GeF4
Germaniumtetrafluoridia käytetään valmistettaessa germaniumpuolijohteita käytettäväksi esimerkiksi CMOS-mikropiireissä.
Ouachitan piirikunta (Louisiana)

Ouachitan piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 153 279 vuonna 2019. Piirikunnan hallintokeskus on Monroen kaupunki. Piirikunta on perustettu 31. maaliskuuta 1807.
Jacksonin piirikunta (Louisiana)

Jacksonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 15 744 vuonna 2019. Piirikunnan hallintokeskus on Jonesboron kunta. Piirikunta on perustettu vuonna 1845.
Grantin piirikunta (Louisiana)

Grantin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 22 389 vuonna 2019. Piirikunnan hallintokeskus on Colfaxin kunta. Piirikunta on perustettu vuonna 1869.
LaSallen piirikunta (Louisiana)

LaSallen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 14 892 vuonna 2019. Piirikunnan hallintokeskus on Jenan kunta. Piirikunta on perustettu 1. tammikuuta 1910.
Lafayetten piirikunta (Louisiana)

Lafayetten piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 244 390 vuonna 2019. Piirikunnan hallintokeskus on Lafayetten kaupunki. Piirikunta on perustettu 17. tammikuuta 1823.
Ibervillen piirikunta

Ibervillen piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 32 511 vuonna 2019. Piirikunnan hallintokeskus on Plaqueminen kaupunki. Piirikunta on perustettu vuonna 1807.
Livingstonin piirikunta (Louisiana)

Livingstonin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 140 789 vuonna 2019. Piirikunnan hallintokeskus on Livingstonin kaupunki. Piirikunta on perustettu 10. helmikuuta 1832.
Emanu-Elin temppeli

Emanu-Elin temppeli () on New Yorkin Upper East Sidella sijaitseva reformijuutalainen synagoga, joka on yksi maailman suurimmista synagogista. Rakennus valmistui vuonna 1929 kaupungin vanhimman reformijuutalaisen seurakunnan käyttöön, ja synagogan arkkitehtuuri yhdistelee bysanttilaista ja romaanista arkkitehtuuria uusmaurilaiseen tyyliin sekä moderniin art decoon.
Emanu-Elin juutalainen seurakunta perustettiin jo vuonna 1845. Alun perin 33 hengen seurakunta tapasi kerrostalon toisessa kerroksessa Lower East Sidessa, mutta rakennutti vuonna 1868 oman synagogan, joka oli valmistuessaan Yhdysvaltojen suurin synagoga. Seurakunta siirtyi Lower East Sidelta nykyiselle paikalleen vuonna 1927.
Paavo Niskanen

Paavo Niskanen (Niskakoski) (1. kesäkuuta 1836 Iisalmi – 8. elokuuta 1916 Nivala) oli suomalainen maanviljelijä ja valtiopäivämies.
Niskasen vanhemmat olivat herännäisjohtaja, talollinen Vilhelm Niskanen ja Anna Alm ja puolisot vuodesta 1859 Fredrika Oja (k. 1909) ja vuodesta 1910 Maria Loviisa Marjoniemi, o.s. Niemi (k. 1921). Niskanen muutti 1842 Ylivieskaan ja seuraavana vuonna Nivalaan. Hänestä tuli veljensä kanssa isäntä Niskakosken tilalle, jota laajennettiin useilla maakaupoilla. Niskanen palkittiin suonviljelyksestä Talousseuran palkinnolla ja maanviljelyksestä hopeamitalilla. Niskanen harjoitti myös meijeritoimintaa ja piti nahkuriliikettä. Hän oli kunnallislautakunnan jäsen vuodesta 1867, kun Nivalan kunta perustettiin, ja kunnallislautakunnan puheenjohtaja 1873–1885. Hän kuului vuoden 1899 suureen lähetystöön Nivalan edustajana. Vuonna 1876 hän oli kirkolliskokouksen jäsen. Lautamies Niskanen oli 1871–1887, herastuomarin arvon hän sai 1878. Niskasella oli monia muitakin luottamustehtäviä, esimerkiksi Nivalan kunnan kassanhoitajana hän toimi 16 vuotta ja oli paikkakunnan säästöpankin perustajia sekä pankin ensimmäisen johtokunnan, hallituksen ja isännistön jäsen. Hän itse oli Nivalan suurimpia yksityisiä rahanlainaajia.
Niskanen oli talonpoikaissäädyssä Piippolan tuomiokunnan edustaja valtiopäivillä 1872. Hän oli valtiopäivillä talousvaliokunnan jäsen.
Erkan Nasib

Erkan Nasib (22. joulukuuta 1944 – 24. maaliskuuta 2016) oli suomalainen jääkiekkoilija, joka pelasi Tampereen Ilveksessä hyökkääjän pelipaikalla kausina 1963–1969 ja voitti kerran SM-hopeaa. Turun Tovereita Nasib edusti kauden 1965–1966. 
”Nasse” saavutti jääkiekossa myös junioreiden SM-hopean vuonna 1963 ja SVUL:n Varsinais-Suomen piirin tekniikkamestaruuden vuonna 1967. 
Nasib toimi Ilveksen johtokunnan jäsenenä, perinneyhdistys Ilves Takkuturkit -puheenjohtajana, Ilveksen A-junioreiden valmentajana jääkiekossa, TaPa:n juniorivalmentajana jalkapallossa ja Oriveden Fortunan pelaajavalmentajana. Nasib palkittiin Suomen Jääkiekkoliitto ry:n kultaisella ansiomerkillä. 
Yksityiselämä.
Erkan Nasib kuului Suomen tataariyhteisöön. Myös hänen isänsä Naim ja setänsä Lotfi pelasivat jääkiekkoa Ilveksessä.
Salt Laken piirikunta

Salt Laken piirikunta () on Yhdysvaltain Utahin osavaltiossa sijaitseva piirikunta. Sen väkiluku oli 1 160 437 vuonna 2019 ja sen pinta-ala on 2 090 neliökilometriä. Piirikunnan hallintokeskus osavaltion pääkaupunki ja suurin asutuskeskus on Salt Lake City.
Piirikunta perustettiin 31. tammikuuta 1850.
Väestö.
Piirikunnan asukkaista 70,4 prosenttia on valkoisia, 16,97 prosenttia latinalaisamerikkalaisia ja 4,22 prosenttia aasialaisia. 22,2 prosenttia osaavat myös muita kieliä kuin englantia. 91,8 prosenttia asukkaista on Yhdysvaltain kansalaisia. Piirikunnan väestön keski-ikä on 32.9 vuotta.
Mathilda Lagermarck

Hedvig Eva Mathilda Lagermarck (10. toukokuuta 1853 Turku – 28. marraskuuta 1931 Helsinki) oli suomalainen laulaja (altto). Hän käytti taiteilijanimeä Mathilde Lagrini.
Mathilda Lagermarck opiskeli laulua eri puolilla Eurooppaa 1870–1880-luvulla, ja hänen opettajiaan olivat Tukholmassa O. Arnoldson, Milanossa Francesco Lamperti ja Silvia della Valle, Pariisissa Pauline Viardot-García ja Dresdenissä Eugen Hildach. Lagermarck esiintyi paitsi Suomessa myös Euroopassa. Hän oli kiinnitettynä 1878–1879 Suomalaiseen Oopperaan, 1880–1881 Göteborgin Stora Teaterniin ja 1881–1884 Tukholman Kuninkaalliseen teatteriin, ja hän teki laajoja kiertueita kotimaassaan ja ulkomailla.
Lagermarckin ääni oli laaja-alainen, ja hän saattoi laulaa niin draamallisia alttorooleja kuin koloratuuriosiakin.
Lagermarck lopetti laulajanuransa avioiduttuaan vuonna 1888.
Enok Nohteri

Enok Nohteri (1839 – ?) oli suomalainen maanviljelijä ja valtiopäivämies.
Talollinen, lautamies ja herastuomari Nohteri toimi Uskelan kunnallislautakunnan ja kuntakokousten esimiehenä. Uskelassa Nohteri omisti myös tiilitehtaan. Hän oli talonpoikaissäädyssä Halikon tuomiokunnan edustaja valtiopäivillä 1877–1878. Valtiopäivillä hän oli lisätyn valtiovarainvaliokunnan jäsen ja talousvaliokunnan varajäsen.
1544 Vinterhansenia

1544 Vinterhansenia on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty tanskalaisen tähtitieteilijän Julie Marie Vinter Hansenin (1890–1960) mukaan.
Kohde sijaitsee Auringosta suunnilleen 2,37 kertaa niin kaukana kuin Maa, ja sen kierros Auringon ympäri kestää noin 3 vuotta ja 8 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Eksentrisyys on , inklinaatio on , albedo on ja magnitudi .
August Samuel Nordström

August Samuel Nordström (17. maaliskuuta 1842 Viipuri – 25. toukokuuta 1914) oli suomalainen maanviljelijä ja valtiopäivämies.
Nordströmin vanhemmat olivat Carl Friedric Nordström ja Alexandrine Lovisa Charlotta Hornborg. Maanviljelijä, Porvoon pitäjän Bosgårdin tilan omistaja ja kunnallismies Nordström oli talonpoikaissäädyssä Porvoon tuomiokunnan edustaja valtiopäivillä 1900.
Otto Mauritz Krebs

Otto Mauritz Krebs (10. elokuuta 1683 Obskowan tila, Inkerinmaa – 12. syyskuuta 1768 Sjundbyn linna, Siuntio) oli ruotsalainen aatelismies ja everstiluutnantti. Hän oli paašina kenraali, kreivi Otto Wellingkille vuonna 1698. Vuonna 1700 Krebs liittyi vapaaehtoisena Inkerin rakuunarykmenttiin, jossa hän eteni ajajaksi vuonna 1702. Seuraavana vuonna Krebs siirtyi Dückersin rakuunarykmenttiin, jossa hänestä tuli luutnantti 13.2.1706.
Krebs vapautui vankeudesta vuonna 1722 ja hänet siirrettiin Uudenmaan ja Hämeen läänin jalkaväkirykmenttiin, jossa hän eteni kapteeniksi vuonna 1741. Otto Mauritz Krebs erosi everstiluutnantin tehtävistään 25.9.1750.
Krebs avioitui Helena Adlercreutzin kanssa 1727 ja heille syntyi 9 lasta; Sofia Maria Elisabet, Helena Sofia, Otto Mauritz, Tomas Joakim, Erik Johan, Carl Herman, Anna Elisabet, Carl Johan ja Fredrik Johan. Pari asui Siuntiossa Sjundbyn linnassa, jota Krebs korjasi ja suurensi isonvihan jälkeen. Otto Mauritz Krebs teki Isonvihan tuhojen jälkeen paljon työtä myös Siuntion Pyhän Pietarin kirkon korjauksen eteen. Krebs lahjoitti kirkkoon suuren kattokruunun vuonna 1763 ja tämä kattokruunu, kuten myös hänen hautavaakunansa ovat esillä kirkossa.
Adolf Nousiainen

Adolf Nousiainen (6. marraskuuta 1812 Karttula – 12. huhtikuuta 1870 Karttula) oli suomalainen maanviljelijä ja valtiopäivämies.
Nousiaisen vanhemmat olivat Antti Paavonpoika Nousiainen ja Anna Karttunen ja puoliso Maria Pulkkinen. Lautamies, herastuomari Nousiainen oli talonpoikaissäädyssä Kuopion tuomiokunnan edustaja valtiopäivillä 1867. Hän oli valtiopäivillä lakivaliokunnan varajäsen.
Erik Nygård

Erik Nygård (1815–1901) oli suomalainen maanviljelijä ja valtiopäivämies.
Talollinen Erik Nygård Lappträskistä oli talonpoikaissäädyssä Kymin (Uudenmaan lääni) tuomiokunnan edustaja valtiopäivillä 1867. Hän kuului säädyn ruotsinkieliseen ryhmään.
Paavo Nykänen

Paavo Nykänen (1820 – 1888 Pieksämäki) oli suomalainen maanviljelijä ja valtiopäivämies.
Talollinen, kirkkoväärti Paavo Nykänen Pieksämäeltä oli talonpoikaissäädyssä Rautalammin tuomiokunnan edustaja valtiopäivillä 1867.
Harpyijahauta

Harpyijahauta, joskus myös "Kyberniksen hauta", on antiikin aikainen hautamuistomerkki Ksanthoksen kaupungissa Lyykiassa Vähässä-Aasiassa, nykyisessä Turkissa. Sen veistoskoristelut ovat nykyisin British Museumissa.
Niin kutsuttu Harpyijahauta on peräisin klassisen kauden alusta noin vuodelta 480–470 eaa. Se sijaitsi lähellä Ksanthoksen teatteria. Muistomerkki on lyykialaisille haudoille tyypillinen tornihauta, jonka veistoskoristelut ovat kuitenkin kreikkalaistyyliset. Sen huippua kiersi reliefifriisi, jonka on nykyisin British Museumissa. Sen paikalla alkuperäisessä muistomerkissä on nykyisin friisin kopio.
Hautamuistomerkin varsi on kalkkikiveä ja veistokset marmoria. Friisilaattojen korkeus on noin 1,03 metriä. Muistomerkin keskeisin reliefiveistos pohjoissivulla kuvaa sotilasta, joka ojentaa kypärää parrakkaalle miehelle, mahdollisesti kuninkaalle tai jollekin jumalalle. Muistomerkki on saanut nimensä siitä, että sen sekä pohjois- että eteläsivun reunoissa esiintyy siivekkäitä naishahmoja, jotka alun perin tulkittiin harpyijoiksi. Nykyisin niiden arvellaan olevan ennemmin seireenejä, jotka kantavat kuolleiden sieluja kuvaavia hahmoja manalaan. Nämä ovat mahdollisesti sotilaan surmaamia ihmisiä. Nykyisin tulkitaan usein, että kyseessä olisi perhehauta, ja friisin istuvat hahmot ovat hautaan haudattuja vainajia, joille muut hahmot tuovat uhreja. Friisi on ollut alun perin maalattu. Sen tausta on ollut sininen, ja hahmojen vaatteissa on käytetty ainakin punaista.
Charles Fellows löysi haudan vuonna 1838. Hän siirrätti sen veistoskoristelut Lontooseen vuonna 1842.
Payavan hauta

Payavan hauta oli antiikin aikainen hautamuistomerkki Ksanthoksen kaupungissa Lyykiassa Vähässä-Aasiassa, nykyisessä Turkissa. Se on nykyisin esillä British Museumissa.
Hauta on myöhemmältä klassiselta kaudelta noin ajalta 375–362 eaa. Se on saanut nimensä Payava-nimisestä henkilöstä, oletettavasti Ksanthoksen hallitsijasta, joka mainitaan sen piirtokirjoituksissa. Häntä ei kuitenkaan tunneta mistään muista lähteistä. Haudan muodossa on nähty intialaista vaikutusta. Persian valtakunta, jonka vallassa Lyykia oli haudan rakentamisaikaan, ulottui tuolloin idässä Intiaan saakka. Haudan löysi Charles Fellows, joka toi sen Lontooseen 1842–1843 monien muiden Ksanthoksen veistosten tavoin.
Hautarakennelman korkeus oli alun perin noin 7,9 metriä. Haudassa on harjakatto, ja sen alaosaa kiertää reliefifriisi. Siinä on myös lyykiankielisiä piirtokirjoituksia. Pohjoissivun reliefi esittää miestä, joka seppelöi nuorta urheilijaa. Länsisivun reliefi esittää istuvaa persialaista, mahdollisesti satraappia. Eteläsivun reliefi esittää kahta aseistautunutta hahmoa, ja niiden yhteydessä on piirtokirjoitus, jossa esiintyy nimi Payava. Itäsivun reliefi esittää jalka- ja ratsuväen taistelua. Payava arvellaan ratsun selässä olevaksi mieheksi. Reliefin yhteydessä oleva piirtokirjoitus kertoo, että haudan rakensi Payava.
Harjakatto on koristeltu leijonilla sekä metsästystä ja taistelua esittävillä reliefeillä. Harjakaton päät ja päätykolmioiden reliefit esittävät istuvia pareja sekä sfinksejä.
1545 Thernöe

1545 Thernöe on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty tanskalaisen tähtitieteilijän Karl August Thernöen mukaan. Kansainvälisissä yhteyksissä asteroidin nimi voidaan kirjoittaa myös ilman "ö"-kirjainta, muodossa "Thernoe".
Kohde sijaitsee Auringosta suunnilleen 2,77 kertaa niin kaukana kuin Maa, ja sen kierros Auringon ympäri kestää noin 4 vuotta ja 7 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Eksentrisyys on , inklinaatio on , albedo on ja magnitudi .
Dhammachakra Pravartan Din

Dhammachakra Pravartan Din (marathiksi धम्मचक्र प्रवर्तन दिन), eli "dharmapyörän hyväksymisen päivä", on Intiassa vietettävä buddhalainen juhlapäivä, jolloin muistetaan B. R. Ambedkarin kääntymistä buddhalaisuuteen ja navayana-suuntauksen perustamista. Sitä vietetään vuosittain 14. lokakuuta.
Perinteisesti Dhammachakra Pravatan Diniä on vietetty Nagpurissa, jossa Ambedkar kääntyi. Kaupunkiin saapuu jopa miljoonia buddhalaista, mutta juhlaa voidaan viettää myös paikallisesti. Navayana-buddhalaisten lisäksi paikalla on myös muiden buddhalaisuuden suuntauksien edustajia: esimerkiksi vuonna 2019 juhlallisuuksiin osallistui munkkeja Thaimaasta ja Myanmarista.
Vuonna 2020 juhla järjestettiin paljon pienemmässä mittakaavassa kuin aikaisemmin johtuen koronapandemiasta. Päivän seremoniat lähetettiin suorana netin kautta.
Ripsupillit

Ripsupillit ("Turraea") on mahonkikasvien (Meliaceae) heimoon kuuluva kasvisuku. Sukuun kuuluu ainakin noin 50 lajia, joiden lisäksi sukuun on kuvattu yli 70 muutakin lajia, mutta niiden taksonominen asema on toistaiseksi epäselvä.
4655 Marjoriika

4655 Marjoriika on N. S. Tšernyhin vuonna 1978 löytämä asteroidi eli pikkuplaneetta. Se on nimetty tähtitieteilijä Karri Muinosen puolison, kirjastonhoitaja "Marjo Riika Kuuselan" (s. 1964) mukaan.
Kohde sijaitsee Auringosta suunnilleen 2,25 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on .
Kalevala Township

Kalevala on kunta (township) Carltonin piirikunnassa Minnesotan osavaltiossa Yhdysvalloissa. Sen arvioitu väkiluku oli 285 vuonna 2019. Kalevala Township sai nimensä alueelle tulleilta suomalaisilta siirtolaisilta, jotka nimesivät sen Kalevalan mukaan.
Kalevala Township rajautuu pohjoisessa Eagle Townshipiin, idässä Skelton Townshipiin, etelässä Silver Townshipiin ja lännessä Automba Townshipiin.
Yhdysvaltain vuoden 2010 väestönlaskennassa Kalevala Townshipin väkiluku oli 327. Vuoden 2000 väestönlaskennassa väkiluku oli 302, ja tuolloin väestöstä 89,1 prosenttia puhui äidinkielenään englantia ja 10,9 prosenttia suomea.
José Cura

José Cura (s. 5. joulukuuta 1962 Rosario) on argentiinalaissyntyinen oopperalaulaja (äänialaltaan tenori), kapellimestari, oopperaohjaaja ja valokuvaaja. Hän muutti vuonna 1991 Italiaan.
Cura opiskeli varhain kitaransoittoa sekä sävellystä ja työskenteli kuoronjohtajana. Vuosina 1982–1985 hän suoritti opintoja Rosarion kansallisessa yliopistossa, jonka kuoron avustavana kuoronjohtajana hän myös toimi. Vuosina 1985–1991 hän opiskeli stipendillä Teatro Colónin musiikkikoulussa, ja tämän jälkeen hän jatkoi lauluvalmennusta Italiassa. Vuonna 1992 Cura teki oopperadebyyttinsä Veronassa Hans Werner Henzen oopperassa "Pollicino". Yhdysvaltain-debyyttinsä hän teki Chicagossa vuonna 1994, ja Covent Gardenissa hän esiintyi ensimmäisen kerran vuonna 1995. Metropolitan-oopperassa Cura teki ensimmäisen esiintymisensä vuonna 1999.
Cura sai ensipalkinnon Operalia-kilpailussa vuonna 1994. Hänen merkittävimpiä roolejaan on Giuseppe Verdin oopperan "Otellon" nimirooli. Hän tulkitsi roolin ensimmäisen kerran vuonna 1997 ja on sittemmin esiintynyt siinä eri puolilla maailmaa. Curan muihin tunnettuihin rooleihin kuuluvat Samson ("Samson et Dalila") ja Canio ("Pajatso"). Oopperaohjaajana Cura debytoi vuonna 2007. Hänen ohjaamiaan oopperoita ovat olleet "Otello", "Samson et Dalila", "Pajatso" ja "Cavalleria rusticana". Vuonna 2008 Cura julkaisi valokuvakirjan.
Cura on kapellimestarina johtanut esimerkiksi Wienin filharmonikkoja ja Sinfonia Varsoviaa. Oopperoita, joiden esitykset hän on johtanut kapellimestarina, ovat olleet muiden muassa "Cavalleria rusticana", "Madama Butterfly", "La rondine" ja "I vespri siciliani". Hänen johtamiinsa konserttiteoksiin ovat kuuluneet Pjotr Tšaikovskin viides ja Sergei Rahmaninovin toinen sinfonia.
Dürr

Dürr on muun muassa seuraavien henkilöiden sukunimi:
Mustan Afrikan työtätekevien yleinen liitto

Mustan Afrikan työtätekevien yleinen liitto () eli UGTAN oli Ranskan Länsi-Afrikassa 1950-luvun lopulla toiminut ammattiliittojen keskusjärjestö.
Vuonna 1956 Ranskan Länsi-Afrikassa oli 507 500 palkansaajaa, joista noin 35 prosenttia kuului ammattiliittoihin. Suurimmat keskusjärjestöt olivat ranskalainen Confédération générale du travail (CGT), siitä eronnut Confederation generale du travail africaine (CGTA) ja ranskalaisesta Confédération française des travailleurs chrétiensistä eronnut Confederation africaine des travailleurs croyants (CATC). Ranskan Länsi-Afrikan federaatio oli hajoamassa itsenäistyviksi valtioksi, mutta samaan aikaan alueella etsittiin uutta poliittista ja ammattiyhdistysliikkeen yhtenäisyyttä.
UGTAN perustettiin Cotonoussa tammikuussa 1957 järjestetyssä Ranskan Länsi-Afrikan ammattiliittojen yhtenäisyyskokouksessa. Siihen liittyivät CGT, CGTA ja suurin osa itsenäisistä ammattijärjestöistä, joihin kuului yhteensä noin 85 prosenttia ammattiliittojen jäsenistä. UGTAN:in voimahahmoksi muodostui Sékou Touré, jonka johdolla järjestö sai radikaalin ideologian.
UGTAN:in koetinkiveksi tuli kansanäänestys Ranskan perustuslaista vuonna 1958. Itsenäisyysmielinen järjestö kannatti ei-ääntä Charles de Gaullen esittämälle perustuslaille, mutta suurin osa alueen poliittisista puolueista ei ollut valmis välittömään itsenäisyyteen. Kyllä-äänten voitto muualla paitsi Sékou Tourén johtamassa Guineassa vahingoitti vakavasti UGTAN:in yhtenäisyyttä ja poliittisia vaikutusmahdollisuuksia.
UGTAN:in ensimmäinen edustajainkokous pidettiin Conakryssa tammikuussa 1959. Siinä olivat edustettuina kaikki ranskankielisen Länsi-Afrikan maat Norsunluurannikkoa lukuun ottamatta. Ghanan osallistuminen antoi järjestölle uutta kansainvälistä ulottuvuutta. UGTAN:in tavoitteeksi julistettiin taistelu kolonialismia ja kapitalismia vastaan. Järjestön päämaja siirrettiin Dakarista Conakryyn ja sen johtajaksi tuli Guinean presidentti Sékou Touré.
UGTAN:in radikaali ideologia ja sen yhteydet Guineaan johtivat järjestön nopeaan hajoamiseen. Léopold Sédar Senghorin ja Félix Houphouët-Boignyn kaltaiset konservatiiviset poliitikot pitivät sen toimintaa maiden sisäisiin asioihin puuttumisena ja tavalliset työläiset olivat kiinnostuneempia käytännön kysymyksistä kuin ideologisesta taistelusta. Länsi-Afrikan maiden itsenäistyessä vuonna 1960 useimmat UGTAN:in jäsenjärjestöistä olivat eronneet, hajonneet tai joutuneet lakkautetuiksi.
Ezekiel Isaac Malekar

Ezekiel Isaac Malekar on intialainen rabbi, joka johtaa Delhin ainoaa synagogaa. Hänen johtamansa synagoga palvelee Delhin noin kymmentä juutalaisperhettä, israelilaisia diplomaatteja sekä tuhansia vierailijoita. Hän on myös työskennellyt asianajajana ja ilmavoimien upseerina. Malekar on toiminut Intian kansallisessa ihmisoikeusjärjestössä varasihteerinä. Hän tekee työnsä synagogalle palkatta eikä häntä ole koskaan virallisesti vihitty rabbiksi.
Malekar syntyi Punessa, josta hän muutti Delhiin vuonna 1980. Hänen sukunimensä viittaa Maharashtrassa sijaitsevaan Male-nimiseen kylään. Hän on Delhin juutalaisyhteisön pienestä koosta johtuen uudistanut minjania vaativia rukouksia niin, että vaadittujen kymmenen henkilön ei tarvitse olla miehiä. Hän on myös antanut naisten ja miesten istua yhdessä rukousten aikana, koska pienellä yhteisöllä ei ole mahdollisuutta tiukkaan uskontulkintaan. Hänen asettamaansa esimerkkiä seurasivat myös Punessa ja Mumbaissa sijaitsevat synagogat. Malekar kiinnostui naisten asemasta tyttärensä kyseenalaistettua minjanin sukupuolirajoitukset ja hänen työskenneltyään ihmisoikeusjärjestössä.
Malekar on kertonut "Hindustan Timesille" jääneensä Intiaan vaikka hänen vanhempansa ja veljensä muuttivatkin Israeliin, koska hän pitää intialaisuuttaan ensisijaisena suhteessa juutalaisuuteensa.
Buddhalainen kasvissyönti

Buddhalainen kasvissyönti on tapa noudattaa kasvisruokavaliota buddhalaisesta näkökulmasta. Sitä noudattavat etenkin mahayana-suuntauksen munkit sekä tiettyyn pisteeseen asti myös maallikot. Buddhalaisuudessa ei ole yhtä oikeaa tapaa noudattaa kasvisruokavaliota. Keskustelu buddhalaisesta kasvissyönnistä keskittyy etupäässä siihen, saavatko munkit ja maallikot syödä lihaa ja millä perustein.
Buddhalaisuuteen kääntynyt Ašoka noudatti kasvisruokavaliota, ja määräsi rangaistuksia niille, jotka uhrasivat eläimiä. Buddha sen sijaan söi lihaa.
Alkoholin käyttöä on buddhalaisuuden mukaan pyrittävä välttämään, sillä se sumentaa ajattelua, mikä puolestaan vaikeuttaa esimerkiksi meditaation harjoittamista. Myös erilaisia sipuleita ja muista väkevistä mausteita pyritään välttämään, koska ne kiihottavat aisteja..
Lihan syöminen yleisesti.
Buddhalaiset sutrat eivät kiellä lihan syömistä. Sutrat kieltävät tuntevien olentojen tappamisen. Sutrat myös kieltävät eläinten syömisen, mikäli munkeilla on tieto tai epäily siitä, että eläin on tapettu varta vasten juuri hänelle. Buddha kieltäytyi myös ajatuksesta, että kaikkien munkkien tulisi olla kasvissyöjiä. 
Buddhalaisessa Bhutanissa metsästys ja kalastus on kielletty.
Suurin osa buddhalaisista munkeista, monia mahayana-luostareita lukuun ottamatta, syö lihaa. Munkit eivät pääsääntöisesti saa kieltäytyä heille tarjotuista liharuoista, koska heidän on tarkoitus elää almuilla.
Buddhalaisuuden suuntaukset.
Theravada.
Theravadan harjoittajien suositellaan noudattavan kasvisruokavaliota, mutta kasvisruokavalio ei ole pakollinen. Almuilla elävät Theravada-munkit syövät annettuja ruokia (myös lihaa ja kalaa). 
Seuraavien eläinten lihaa ei tule syödä: ihminen, hevonen, elefantti, koira, käärme, leijona, tiikeri, leopardi, karhu ja hyeena. Kolmea ensimmäistä pidetään liian pyhinä. Muiden katsotaan olevan liian vastenmielisiä tai vaarallisia.
Mahayana.
Mahayana-buddhalaiset noudattavat kasvisruokavaliota kaikkein tiukimmin. Lihasta ei kuitenkaan ole tapana kieltäytyä sitä tarjottaessa. Mahayana-sutrat, kuten esim. Lankavatara, opettaa kasvissyönnin puolesta.
Japanin keisari Tenmu kielsi naudan, hevosen, koiran, kanan ja apinan lihan syömisen huhtikuusta syyskuusta välisenä aikana. Myöhemmin kielto laajeni koskemaan koko vuotta. Lihasta luopuminen oli siinä mielessä helppoa, koska lihalla ei ollut keskeistä roolia japanilaisessa keittiössä. Kalaa sen sijaan syötiin yleisesti. Tenmun asettama kielto kumottiin Meiji-restauraation yhteydessä, ja vuonna 1872 keisari Meiji söi lihaa uudenvuodenateriallaan. 
Vajrayana.
Vajrayana ja sitä kautta tiibetinbuddhalaisuus lähtee käytännönläheisyydestä: Tiibet on ympäristö, jossa maanviljelys ei toimi isossa mittakaavassa. Näin ollen liha ja maitotuotteet ovat isompi osa ruokavaliota kuin buddhalaisuudessa keskimäärin.
Dalai-lama ei vastoin yleistä harhaluuloa ole kasvissyöjä, vaan syö myös lihaa. Hän pyrki noudattaman lakto-ovovegaanista ruokavaliota paettuaan Tiibetistä, mutta joutui pian ottamaan lihan takaisin ruokavalioonsa terveyssyistä. Hänen on kerrottu syövän lihaa muutaman kerran viikossa sekä silloin, kun hänelle sitä tarjotaan ulkomailla.
Omar Moreno Palacios

Omar Moreno Palacios (5. syyskuuta 1938 – 17. helmikuuta 2021) oli argentiinalainen kansanlaulaja-lauluntekijä, kitaristi ja gaucho. Hän kuoli aivotulehdukseen.
2004 Lexell

2004 Lexell on N. S. Tšernyhin vuonna 1973 löytämä asteroidi eli pikkuplaneetta. Se on nimetty suomalaisen tähtitieteilijän Anders Lexellin mukaan.
Lexellin likimääräinen läpimitta on 13 kilometriä. Kohde sijaitsee Auringosta suunnilleen 2,17 kertaa niin kaukana kuin Maa, ja sen kierros Auringon ympäri kestää noin 3 vuotta ja 2 kuukautta.
Luettelo Louisianan piirikunnista

Tämä on luettelo Louisianan osavaltion piirikunnista. Louisianassa on 64 piirikuntaa.
Suurimmassa osassa osavaltioita piirikunnasta käytetään nimitystä "county", mutta Louisianassa vastaava termi on "parish".
Anna Tamminen

Anna Reetta Alisa Tamminen (s. 30. lokakuuta 1994) on suomalainen jalkapallomaalivahti. Hän on edustanut kaudesta 2021 alkaen Ruotsin pääsarjassa pelaavaa Hammarby IF:ää.
Tamminen voitti kaudella 2023 Ruotsin-mestaruuden, ja hänet valittiin sarjan arvokkaimmaksi pelaajaksi ja parhaaksi maalivahdiksi. Hänet valittiin Suomessa Naisten Liigan parhaaksi maalivahdiksi kausina 2018 ja 2019. Hän voitti Åland Unitedin joukkueessa liigamestaruuden ja Suomen Cupin kaudella 2020. Ennen Åland Unitedia Tamminen edusti Turun Pyrkivää, Turun Weikkoja, porilaista NiceFutista, jossa hän teki pääsarjadebyyttinsä kaudella 2015, ja ruotsalaista toisen sarjatason Hovås Billdalia kaudella 2017.
Suomen naisten maajoukkueessa Tamminen on pelannut kesäkuun 2025 loppuun mennessä 16 maaottelua, joista ensimmäisen lokakuussa 2018. Hän kuului Suomen joukkueeseen vuoden 2022 EM-kilpailuissa.
7416 Linnankoski

7416 Linnankoski on E. W. Elstin vuonna 1990 löytämä asteroidi eli pikkuplaneetta. Se on nimetty suomalaisen kirjailijan Johannes Linnankosken (Vihtori Peltosen) mukaan.
Linnankosken likimääräinen läpimitta on 7 kilometriä. Kohde sijaitsee Auringosta suunnilleen 2,36 kertaa niin kaukana kuin Maa, ja sen kierros Auringon ympäri kestää noin 3 vuotta ja 8 kuukautta.
Pyhä Blasius

Blasius (Blasios, Blaise, arm. Սուրբ Վլասի, "Surb Vlasi"; kreikaksi: Άγιος Βλάσιος, "Agios Vlasios") oli Sebasteian piispa ja lääkäri muinaisessa Armeniassa (nykyisin Sivas Turkissa), jota kunnioitetaan pyhimyksenä ja marttyyrinä sekä ortodoksien että katolisten parissa. Läntisessä kristikunnassa hänen muistopäivänsä on 3. helmikuuta, ortodokseilla 11. helmikuuta
Pyhä Blasius oli keskiajalla yksi suosituimmista pyhimyksistä, ja hän on yksi neljästätoista hädässäauttajasta. Häneltä rukoiltiin apua kurkkutauteja vastaan, ja hän oli villankarstaajien ja kotieläinten suojelija.
Legenda.
Legendan mukaan Blasius oli hurskas kristitty lääkäri, joka valittiin aikanaan kotikaupunkinsa Sebasteian piispaksi, ja toimi rohkeasti paikallisten kristittyjen johtajana vainon aikana. Hän vetäytyi myöhemmin luolaan kaupungin lähistöllä, ja eli siellä rukoillen kaikkien puolesta ja siunaten ja parantaen villieläimiä. Keisari Liciniuksen aikana v. 316 paikallinen maaherra aloitti vainot. Hänen miehensä löysivät Blasiuksen etsiessään petoja, joille kristityt voitaisiin syöttää. Kun häntä vietiin Sebasteiaan, hän paransi erään naisen pojan, joka oli tukehtumassa kurkussaan olevaan ruotoon. Blasiusta kidutettiin pieksemällä häntä kepeillä ja repimällä hänen ihoaan villan karstauksessa käytetyillä piikeillä. Lopuksi hänet mestattiin.
Rubikin kosto

Rubikin kosto on 4 × 4 × 4 Rubikin kuutio. Siinä on 24 keskusta, 24 reunaa ja 8 kulmaa. Sen loi Peter Sebestény. Toisin kuin Rubikin kuutiossa, tässä keskukset voivat siirtyä eri paikkoihin.
Ratkaisutapoja.
Rubikin kosto voidaan ratkaista eri tavoin. Yksi tapa on ratkaista keskukset ja sitten reunat. Sitten voit ratkaista sen kuin 3 × 3 × 3 -kuution, mutta erityisiä ongelmia voi tapahtua. Kahta reunaa käännetään väärin tai kaksi reuna sarjaa voidaan vaihtaa toisiinsa.
Näitä ongelmia kutsutaan pariteettivirheiksi. Se voidaan edelleen ratkaista, mutta sen ratkaisemiseksi on tehtävä erityisiä liikkeitä. Toinen tapa on ratkaista ensin reunat, sitten keskukset, mutta on myös mahdollista tehdä pariteettivirheitä. On olemassa tapoja ratkaista Rubikin kosto ilman pariteettivirheitä. Yksi tapa on ratkaista ensin kulmat ja reunat ja sitten keskukset.
Professorin kuutio

Professorin kuutio on mekaaninen pulmapeli, 5 × 5 × 5 -versio Rubikin kuutiosta. Sillä on yhteisiä ominaisuuksia sekä alkuperäisen 3 × 3 × 3 Rubikin kuution että 4 × 4 × 4 Rubikin koston kanssa, ja niiden ratkaisujen tietämisestä voi olla apua ratkaistaessa 5 × 5 × 5 kuutiota.
1573 Väisälä

1573 Väisälä on S. J. Arendin vuonna 1949 löytämä asteroidi eli pikkuplaneetta. Se on nimetty suomalaisen tähtitieteilijän Yrjö Väisälän mukaan. Kansainvälisissä yhteyksissä asteroidin nimi voidaan kirjoittaa myös ilman "ä"-kirjaimia, muodossa "Vaisala".
Kohde sijaitsee Auringosta suunnilleen 2,37 kertaa niin kaukana kuin Maa, ja sen kierros Auringon ympäri kestää noin 3 vuotta ja 8 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on .
Agathius

Pyhä "Agathius" (kreikaksi Ακακιος "Akakios", myös "Acacius", "Achatius" tai "Agathonas") oli legendojen mukaan kappadokialainen kristitty sadanpäämies, joka koki marttyyrikuoleman vuonna 303 tai 304.
Hänen muistopäivänsä on 7. toukokuuta, aiemmin 8. toukokuuta, mitä pidetään hänen kuolinpäivänään. Hänen pyhäinjäännöksensä siirrettiin vuonna 630 etelä-Italiaan Squillacen kaupunkiin. Tämän siirron muistopäivää vietetään 16. tammikuuta.
Konstantinopolissa oli Konstantinus Suuren rakennuttama Pyhän Akakioksen kirkko, jota pidetään perinteisesti pyhän Agathiuksen mukaansa nimettynä. Kirkkoa kutsuttiin "Saksanpähkinän kirkoksi", koska sen rakenteisiin oli legendan mukaan sisällytetty saksanpähkinäpuu, jota vasten Agathiusta oli ruoskittu.
Agathius on yksi neljästätoista hädässäauttajasta, ja häneltä pyydettiin apua pääkipuun.
Legenda.
Legendan mukaan Agathius oli kreikkalaista syntyperää oleva roomalainen sotilas, joka pidätettiin kristittynä Traakian Perinthoksessa, ja kuljetettiin Byzantioniin tuomittavaksi. Siellä häntä ruoskittiin ja kidutettiin, mutta hän pysyi lujana uskossaan. Lopulta hänet mestattiin.
Paavo Aarnio

Paavo Valter Aarnio (20. helmikuuta 1908 Helsinki – 20. toukokuuta 1989 Helsinki) oli suomalainen kaupallinen neuvos ja filosofian maisteri.
Virkaura.
Aanio kirjoitti ylioppilaaksi 1927 ja valmistui filosofian kandidaatiksi 1937 ja maisteriksi 1938. Hän toimi HOP:n Sörnäisten 2. konttorin esimiehenä 1933–1939 ja tämän jälkeen Talouselämän toimittajana 1939–1940. Vuosina 1940–1942 hän toimi ulkomaankaupan valtuuskunnan sihteerinä ja siirtyi tämän jälkeen valtion palvelukseen. Hän toimi kauppa- ja teollisuusministeriössä kauppaosaston vanhempana esittelijänä vuosina 1942–1946, apulaisosastopäällikkönä 1947–1951, virkaa tekevänä toimistopäällikkönä 1951–1957 ja vakituisena toimistopäällikkönä 1957–1972.
Luottamustehtävät.
Aarnio oli kulttuurikerho Kerho 33:n perustajajäsen, puheenjohtaja vuosina 1933–1934 ja 1948–1949 sekä kunniapuheenjohtaja vuodesta 1950. Hän tuli puheenjohtajaksi Mika Waltarin ehdotuksesta syksyllä 1933, kun kerho laajensi toimintansa julkiseksi. Kerho kokoontui toisinaan kirjallisten iltojensa jatkoille Aarnion kotiin Helsingin Mechelininkatu 8:aan, joka oli siten tärkeä kulttuuriväen kohtaamispaikka.
Aarnio toimi Suomen ulkomaankauppaliiton johtokunnan jäsenenä 1947–1949, ulkomaankaupan valtuuskunnan jäsenenä 1956–1960, FAO:n Suomen toimikunnan jäsenenä 1948–1951, Pariisin maailmannäyttelyn komitean puheenjohtajana 1949, erityiskauppakomitean varapuheenjohtajana 1954–1962, vapaasatamakomitean puheenjohtajana 1955–1958 sekä Taloustieteellisen kerhon varapuheenjohtajana 1938–1943 ja puheenjohtajana 1945. Vuosina 1939–1940 hän toimi Pankkimiesyhdistyksen puheenjohtajana ja Nuoren Voiman Liiton puheenjohtajana 1971 ja sen jälkeen liiton kunniajäsenenä. Vuosina 1958–1961 hän toimi Virkamiesliiton hallituksen jäsenenä ja Valtioneuvoston virkamiesyhdistyksen puheenjohtajana 1958–1972. Vuonna 1972 hänet myös valittiin yhdistyksen kunniapuheenjohtajaksi.
Vuosina 1963–1969 Aarnio toimi ibero-amerikkalaisen instituutin säätiön ja yhdistyksen hallituksen puheenjohtajana ja vuodesta 1973 Suomen latinalais-amerikkalaisen yhdistyksen puheenjohtajana. Vuodesta 1965 hän toimi myös Suomi-Afrikka-seuran puheenjohtajana.
Vuosina 1963–1964 Aarnio toimi Helsingin kaupungin suomalaisen työväenopiston johtokunnan varapuheenjohtajana ja vuodesta 1965 lähtien Helsingin kaupungin palkkalautakunnan jäsenenä ja vuosina 1972–1975 sen varapuheenjohtajana. Vuosina 1975–1977 hän toimi Helsingin kaupungin henkilöstöasiain lautakunnan varapuheenjohtajana. Vuosina 1965–1967 hän toimi Hedelmä- ja vihannesliiton 2. varapuheenjohtajana ja 1968–1971 1. varapuheenjohtajana. Vuosina 1965–1974 hän toimi myös Suomen kirkon diasporatoimikunnan jäsenenä.
Vuodesta 1976 Aarnio oli eläkeläisjärjestö Suomen Ruskaliiton puheenjohtaja. Hän kuului Liberaaliseen Kansanpuolueeseen.
Aarnion henkilökohtainen arkisto on nykyään Suomalaisen Kirjallisuuden Seuran arkistossa.
Yksityiselämä.
Aarnion vanhemmat olivat kauppias Herman Aarnio (entinen Konttinen) ja Elin Johanna Weckman. Hänen puolisonsa oli vuodesta 1939 tekstiilitaiteilija Rauha Maria Vuorinen (1900–1992). Aarnio ja hänen puolisonsa on haudattu Helsinkiin Hietaniemen hautausmaalle.
Fanny Kaarne

Fanny Johanna Kaarne (vuosina 1898–1906 Karlsson, os. Lind, 20. heinäkuuta 1876 Messukylä – 12. joulukuuta 1956 Piikkiö) oli suomalainen toimittaja ja naisasiavaikuttaja, joka kuului Suomen Kristillisen Työväen Naisliiton perustajiin ja toimi myös sen puheenjohtajana. Kaarneella oli vahva herätyskristillinen vakaumus. Hän puhui erityisesti tasa-arvosta, parempien työoloista, sosiaaliturvasta sekä köyhäinhoidon tarpeellisuudesta. Kaarneen puoliso oli kristillisen työväenliikkeen johtohahmoihin lukeutunut kansanedustaja Antti Kaarne.
Elämä.
Messukylässä syntynyt Fanny Kaarne avioitui Antti Kaarneen kanssa vuonna 1898. Perhe asui aluksi Tampereen seudulla ja myöhemmin vuodesta 1904 lähtien Turussa. Vuonna 1912 Kaarneet muuttivat Piikkiön Katarin kylään, jossa perhe ryhtyi viljelemään maatilaa.
Fanny Kaarneen puoliso Antti Kaarne toimi Kristillisen Työväenliiton puheenjohtajana ja oli puolueen kansanedustaja kahteen eri otteeseen. Fanny Kaarne lähti myös mukaan kristillisen työväenliikkeen toimintaan kiinnitettyään huomiota kristillisten naisten passiivisuuteen yhteiskunnallisissa asioissa. Syyskuussa 1909 Helsingissä perustettiin Kaarneen johdolla Suomen Kristillisen Työväen Naisliitto (KrTN). Hän ryhtyi vastaamaan liiton julkaiseman lehden "Säteen" toimittamisesta yhdessä aviomiehensä kanssa. 
Vuonna 1911 Kaarne valittiin myös KrTN:n puheenjohtajaksi. Hän ei itse ollut innokas tehtävästään katsoessaan ettei pysty hoitamaan sitä täysipainoisesti. Miehensä kansanedustajatoimen johdosta Kaarne ei kahdeksanlapsisen perheen äitinä juurikaan pystynyt työskentelemään kodin ulkopuolella. Hän jatkoi kuitenkin jatkoi KrTN:n puheenjohtajana vuoteen 1921 saakka. Antti Kaarneen kuoltua 1924 Fanny jättäytyi sivummalle KrTN:n toiminnasta, mutta pysyi liiton taustavaikuttajana kuolemaansa saakka.
Huhtia (järvi Jämsässä)

Huhtia on järvi Koskenpään kylän eteläpuolella Jämsässä. Sen pinta-ala on 22,5 hehtaaria. Etäisyys Jämsän keskustasta on kahdeksantoista kilometriä pohjoiseen ja Tampereelta 93 kilometriä koilliseen.
Maantiede.
Huhtia on kaakkois–luoteissuuntaisesti pitkänomainen, etäisyys järven etelärannalta pohjoisrannalle on noin 1,5 kilometriä. Huhtian rannoilla on sekä peltomaata että metsää. Kaakkoispuolella sijaitsee Vähä-Huhtia, jonka korkeustaso on kymmenen senttimetriä Huhtiaa ylempänä. Kolmisen kilometriä Huhtiasta etelään sijaitsee Kankarisvesi. Huhtian vedet laskevat Köllinojaa pohjoiseen Isoon Rautaveteen, ja kiertävät lännen kautta Kankarisveteen ja edelleen Päijänteeseen.
Huhtia ja Vähä-Huhtia kuuluvat Köllinojan kolmannen jakovaiheen vesistöalueeseen. Toinen jakovaihe on Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö.
Huhtian itäpuolella sijaitsee Pitkäjärvi, järvien välissä kulkee seututie 604.
Bristol Bayn piirikunta

Bristol Bayn piirikunta () on Yhdysvaltojen Alaskan osavaltiossa sijaitseva piirikunta. Sen väkiluku oli 836 vuonna 2019. Piirikunnan hallintokeskus on Naknek. Piirikunta on perustettu 2. lokakuuta 1962.
4665 Muinonen

4665 Muinonen on E. Bowellin vuonna 1985 löytämä asteroidi eli pikkuplaneetta. Se on nimetty suomalaisen tähtitieteilijän Karri Muinosen mukaan.
Kohde sijaitsee Auringosta suunnilleen 2,98 kertaa niin kaukana kuin Maa, ja sen kierros Auringon ympäri kestää noin 5 vuotta ja 2 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on .
2600 Lumme

2600 Lumme on E. Bowellin vuonna 1980 löytämä asteroidi eli pikkuplaneetta. Se on nimetty suomalaisen tähtitieteilijän Kari Lumpeen mukaan.
Kohde sijaitsee Auringosta suunnilleen 3,02 kertaa niin kaukana kuin Maa, ja sen kierros Auringon ympäri kestää 5 vuotta ja 3 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin .
3758 Karttunen

3758 Karttunen on E. Bowellin vuonna 1983 löytämä asteroidi eli pikkuplaneetta. Se on nimetty suomalaisen tähtitieteilijän Hannu Karttusen mukaan.
Kohde sijaitsee Auringosta suunnilleen 2,63 kertaa niin kaukana kuin Maa, ja sen kierros Auringon ympäri kestää noin 4 vuotta ja 3 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on .
Måsa

Måsa on kylä Kemiönsaaren kunnassa. Kylä sijaitsee Kemiön pohjoisosassa meren rannalla.
Måsa rajoittuu idässä Tavastronaan, etelässä Kuggböleen ja Rugnolaan, lännessä Lillvikiin ja pohjoisessa Halikonlahteen. Måsan kyläkeskus on pienellä mäellä peltoaukion keskellä. Kylän rannoilla on hieman kesäasutusta. Tasainen peltomaa muuttuu kumpuilevaksi metsämaaksi rantaa lähestyttäessä, jossa kylän kohdalla mereen kuroutuu Myllynokan niemi. Kylään kuuluu myös Måsaholmen.
Varhaisimmat maininnat Måsasta on 1500-luvun puolivälistä. Måsan vanha kirjoitusasu on "Mossa", joka tarkoittaa suota. Kylän kantatilat Östergård ja Västergård sijaitsevat yhä vanhalla kylämäellä. Kylään perustettiin viisi palstatilaa 1900-luvun alussa, jotka ovat sittemmin itsenäistyneet. Kylään on myöhemmin rakennettu vain pari uudempaa taloa.
3759 Piironen

3759 Piironen on E. Bowellin vuonna 1984 löytämä asteroidi eli pikkuplaneetta. Se on nimetty suomalaisen tähtitieteilijän Jukka Piirosen mukaan.
Kohde sijaitsee Auringosta suunnilleen 2,72 kertaa niin kaukana kuin Maa, ja sen kierros Auringon ympäri kestää noin 4,5 vuotta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Asteroidin spektrityyppi on X-luokkaa (SMASSII).
Kärsön

Kärsön on Mälarenin saari Ruotsissa Ekerön kunnassa Tukholman läänissä. Saari sijaitsee Lovönin saaren ja Solnan välissä.
Saari.
Kärsön sijaitsee Mälarenin itäosassa aivan Tukholman keskustasta tulevan Mälarenin lahden suulla. Siitä alkaa luoteeseen päin jatkuva Lambarfjärdeniin johtava salmi ja lounaaseen päin Fiskarfjärdeniin johtava toinen salmi. Salmien väliin ja Lovönin eteen jää pieni saaristo, jonka muita saaria ovat esimerkiksi Fågelön, Kungshatt, Björnholmen, Tallholmen, Granholmen, Krankholmen ja Skräddarholmen. Kärsön on 2,9 kilometriä pitkä ja 1,7 kilometriä leveä. Sen peittää lähes kokonaan metsä, mutta pohjoisosissa on asutuksen yhteyteen syntynyt nurmikkoalueita ja muita aukkoja sekä luoteispäässä on yksi peltopalsta.
Asutus, toiminta ja liikenneyhteydet.
Saaren ylittää länsväg 261, joka ylittää kaksi salmea matkallaan Lovöhön, Ekeröniin ja Färingsöniin. Solnan puoleinen silta on nimeltään Nockebybron ja Lovönin puoleinen Drottningholmsbron. Heti tien vieressä sijaitsee yleisölle avoin "Brostugan", joka liittyy Drottningholmin linnan historiaan . Saaren pohjoisrantaa hallinnoi "Kärsögården", joka on NMKYn toimintakeskus. Saarella voi Ängsholmissa olla joitakin vakituisia asukkaita.
Luontoarvoja.
Saari liitettiin vuonna 2014 Lovön luonnonsuojelualueeseen (Lovö naturreservat, 3 228 hehtaaria, josta maa-alaa 2 090 hehtaaria, Natura 2000 -hankkeessa "Lovö Kärsö" (SE0110186)). Siihen kuuluvat Lovön (lukuun ottamatta Lindön niemeä) ja itäpuoliset saaret, pois lukien Kunghatt, kuten esimerkiksi Kärsön, Fågelön, Skräddarholmen, Krankholmen, Granholmen, Tallholmen, Björnholmen ja Fläsket. Suojelualueeseen ei kuulu Lovönin asukkaiden asuintontit, Drottningholmin asuinalue ja linna-alue, puolustusvoimien alue ja vesilaitos. Kärsönillä siihen kuuluu kaikki muu, paitsi Ängsholmin asuinalue. Saarella risteilee metsässä polkuja, joiden varteen on rakennettu palvelupisteitä. Niihin kuuluu kaksi levähdyspaikkaa laavulla ja toinen käymälän kera, yksi nuotiopaikka ja uimaranta. Saaren kallioilta on näkymät eri suuntiin, metsä on seka- ja lehtimetsää, ja erityisesti tammilehdot ovat vanhoine puineen vaikuttavia.
3760 Poutanen

3760 Poutanen on E. Bowellin vuonna 1984 löytämä asteroidi eli pikkuplaneetta. Se on nimetty suomalaisen tähtitieteen ja geodesian tutkijan, professori Markku Poutasen mukaan.
Kohde sijaitsee Auringosta suunnilleen 2,53 kertaa niin kaukana kuin Maa, ja sen kierros Auringon ympäri kestää noin 4 vuotta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidin läpimitta on todennäköisesti – . Pyörähdysaika akselin ympäri on .
Saksalan seisake

Saksalan seisake (, ) oli seisake Porvoon radalla Porvoossa. Se sijaitsi kantatien 55 kohdalla Saksalan kylän lounaispuolella. Seisake avattiin 15. toukokuuta 1931 ja lakkautettiin radan henkilöliikenteen loppuessa 31. toukokuuta 1981. Seisakkeen ohi ajaa nykyisin museojunia. Liikennepaikalla oli aikoinaan katos, mutta se poistettiin.
Rip Van Winkle

Rip Van Winkle on Washington Irvingin kirjoittama novelli, joka sijoittuu Yhdysvaltain siirtokunta-ajalle. Sen nimihenkilö asuu hollantilaisten uudisasukkaiden pienessä kylässä New Yorkin osavaltiossa. Novellin tarina perustuu saksalaiseen kansansatuun. Rip Van Winkle julkaistiin alun perin Irvingin vuosina 1819–1820 ilmestyneessä novellikokoelmassa The Sketch Book, joka sisältää muun muassa The Legend of Sleepy Hollow -kauhutarinan.
Juoni.
Rip Van Winkle on hyväntahtoinen maanviljelijä, joka törmää Catskillvuorilla vaeltaessaan ryhmään kääpiöitä, joilla on keilapeli kesken. Rip juo heidän tarjoamaansa alkoholia ja nukahtaa. Kun hän herää, onkin kulunut 20 vuotta, ja Ripistä on tullut vanha ukko, jolla on pitkä valkea parta. Kääpiöt ovat kadonneet jäljettömiin.
Rip palaa kotiinsa, jossa kaikki on muuttunut. Hänen vaimonsa on kuollut, lapset ovat kasvaneet aikuisiksi, ja tuvan seinällä on kuningas Yrjö III:nnen kuvan sijaan George Washingtonin kuva. Vanha Rip viihdyttää kylän väkeä kertomalla tarinoita menneistä ajoista ja kohtaamistaan kääpiöistä.
Suomenkielinen käännös.
Rip Van Winkle on julkaistu suomeksi vuonna 1959 kokoelmateoksessa "Amerikkalaisia kertojia : valikoima Yhdysvaltain kirjallisuutta".
Atfih

Atfih on pieni kaupunki Egyptin al-Gizan kuvernementissa. Sen asukasluku oli vuonna 2006 13 760.
Maantiede.
Atfih sijaitsee Keski-Egyptissä Niilin varrella joen itärannalla. Matkaa Kairoon pohjoisessa on noin 21 kilometriä.
Historia.
Muinaisen Egyptin kaudella nykyinen Atfih tunnettiin egyptinkielisellä nimellä "Tep-yeh" tai "Per Hathor nebt Tep-yeh". Jälkimmäinen viittaa jumalatar Hathoriin. Koptiksi vanha muoto muuttui muotoon "Petpeh" ja arabiaksi muotoon Atfih. Kreikkalaiset tunsivat sen Afroditopoliksena.
Kaupunki oli ilmeisesti vielä melko suuri kristillisellä kaudella. Sen sanotaan sisältäneen 20 kirkkoa. 1200-luvulla kirkkoja oli vielä 10. Fatimidien laatiessa uusia maakuntia yksi niistä nimettiin Atfihin mukaan. Kaupunki taantui kuitenkin sittemmin voimakkaasti ja oli jo mamelukkien valtakaudella varsin vähämerkityksinen. Sitä vaivasivat mamelukkien ja beduiinien ryöstöretket. Maakunta liitettiin Gizan maakuntaan vuonna 1834–1835. Toisaalta Egyptin kediivit alkoivat myös jälleenrakentaa kaupunkia. Paikalle rakennettiin esimerkiksi uusia kanavia ja vanhoja kunnostettiin. Kaupunki ei kuitenkaan kasvanut sen merkittävämmäksi. Nykyisin se on pieni kauppapaikka ja jokisatama.
Vuonna 2011 kaupungissa oli jännitteitä koptien ja muslimien välillä. Muslimit olivat polttaneet paikallisen kirkon liittyen kiistaan musliminaisen ja koptimiehen suhteesta. Levottomuudet levisivät myös Kairoon ja useita henkilöitä kuoli.
Väestö.
Vuonna 2006 kaupungissa oli Egyptin väestönlaskennan mukaan 13 760 asukasta.